《重登萧相楼》
宋代·曾会

不见当年李翰林，江天为我结层阴。
九华门外柳三尺，萧相楼前松千寻。
物在人亡空有泪，时殊事变独伤心。
只鸡斗酒江干市，白首风前楚些吟。

作者简介：泉州晋江人，字宗元。太宗端拱二年进士。由光禄丞知宣州。真宗大中祥符末，为两浙转运使。丁谓建捍海塘，索民太急，无人敢言，唯会列其状，使罢其役，军民得安。仁宗时，以集贤殿修撰知明州，卒。